Návrh NARIADENIE RADY, ktorým sa mení a dopĺňa nariadenie (EÚ) č. 7/2010, ktorým sa otvárajú autonómne colné kvóty Únie na niektoré poľnohospodárske a priemyselné výrobky a ustanovuje ich správa /* COM/2012/0638 final - 2012/0301 (NLE) */





DÔVODOVÁ SPRÁVA 1. KONTEXT NÁVRHU Autonómne colné kvóty Únie sú potrebné v prípade výrobkov, ktorých výroba v Únii nepostačuje na pokrytie potrieb spotrebiteľských odvetví v Únii v súčasnom kvótovom období. V reakcii na žiadosti viacerých členských štátov Komisia spolu s príslušnými vládnymi odborníkmi posúdila, či otvorí autonómne colné kvóty na určité poľnohospodárske a priemyselné výrobky. Rada prijala 22. decembra 2009 nariadenie (EÚ) č. 7/2010, ktorým sa otvárajú autonómne colné kvóty Únie na niektoré poľnohospodárske a priemyselné výrobky a ustanovuje ich správa, s cieľom uspokojiť dopyt Únie po uvedených výrobkoch za najvýhodnejších podmienok. Colné kvóty Únie by sa mali otvoriť s nulovými alebo zníženými colnými sadzbami autonómnych ciel Spoločného colného sadzobníka v primeraných objemoch bez toho, aby sa narušili trhy s takýmito výrobkami. Diskusie na stretnutiach skupiny pre otázky colného hospodárstva ukázali, že členské štáty sú pripravené otvoriť kvóty pre výrobky, na ktoré sa vzťahuje návrh nariadenia, bez toho, aby sa narušil trh s takýmito výrobkami. Návrh je v súlade s poľnohospodárskou, obchodnou, podnikateľskou politikou, politikou rozvoja a politikou vonkajších vzťahov. Predovšetkým sa tento návrh nerealizuje na úkor krajín, ktoré využívajú preferenčnú obchodnú dohodu s EÚ (napr. VSP, režim AKT, kandidátske a potenciálne kandidátske krajiny). 2. VÝSLEDKY KONZULTÁCIÍ SO ZÚČASTNENÝMI STRANAMI A HODNOTENIE VPLYVU Konzultácie sa uskutočnili so skupinou pre otázky colného hospodárstva, ktorá zastupuje priemyselné odvetvia každého členského štátu. Pri všetkých uvedených kvótach sa zohľadňuje dohoda dosiahnutá v skupine. Neboli uvedené žiadne potenciálne závažné riziká s nezvratnými následkami. Tomuto návrhu bude predchádzať postup konzultácií medzi útvarmi a uverejní sa po jeho schválení Radou. 3. PRÁVNE PRVKY NÁVRHU Zmena a doplnenie nariadenia Rady, ktorým sa otvárajú autonómne colné kvóty Únie na niektoré poľnohospodárske a priemyselné výrobky a ustanovuje ich správa na právnom základe článku 31 Zmluvy o fungovaní Európskej únie. Na základe uvedeného článku autonómne colné kvóty Rada stanovuje kvalifikovanou väčšinou na základe návrhu Komisie. Návrh patrí do výlučnej právomoci Únie. Zásada subsidiarity sa preto neuplatňuje. Tento súbor opatrení je v súlade so zásadami na zjednodušenie postupov pre hospodárske subjekty zapojené do zahraničného obchodu a s oznámením Komisie z roku 2011 o pozastavení uplatňovania autonómnych ciel a kvótach (Ú. v. EÚ C 363, 13.12.2011, s. 6). 4. VPLYV NA ROZPOČET Nevybrané clá v celkovej sume - 750 000 EUR. 2012/0301 (NLE) Návrh NARIADENIE RADY, ktorým sa mení a dopĺňa nariadenie (EÚ) č. 7/2010, ktorým sa otvárajú autonómne colné kvóty Únie na niektoré poľnohospodárske a priemyselné výrobky a ustanovuje ich správa RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä jej článok 31, so zreteľom na návrh Európskej komisie[1], keďže: (1) S cieľom zabezpečiť dostatočné a neprerušované dodávky určitých druhov tovaru, ktorých výroba je v Únii nedostatočná, a s cieľom vyhnúť sa narušeniam trhu sa nariadením Rady (EÚ) č. 7/2010[2] otvorili na určité poľnohospodárske a priemyselné výrobky autonómne colné kvóty. Výrobky v rámci uvedených colných kvót sa môžu dovážať so zníženými alebo nulovými colnými sadzbami. Z rovnakých dôvodov je potrebné s účinnosťou od 1. januára 2013 otvoriť nové colné kvóty s nulovou colnou sadzbou pre primeraný objem výrobkov s poradovými číslami 09.2658, 09.2659, 09.2660 a 09.2661. (2) Objemy autonómnych colných kvót s poradovými číslami 09.2628, 09.2634 a 09.2929 sú nedostatočné na pokrytie potrieb priemyslu Únie v súčasnom kvótovom období, ktoré sa končí 31. decembra 2012. Uvedené objemy kvót by sa preto mali s účinnosťou od 1. júla 2012 zvýšiť. Zvyšovanie objemov kvót pre autonómnu colnú kvótu s poradovým číslom 09.2634 však po 31. decembri 2012 nebude pokračovať. (3) Objem kvóty pre autonómnu colnú kvótu s poradovým číslom 09.2603 sa nahradí objemom uvedeným v prílohe k tomuto nariadeniu. (4) Už nie je v záujme Únie, aby v roku 2013 naďalej poskytovala colné kvóty pre výrobky s poradovými číslami 09.2615, 09.2636, 09.2640, 09.2813 a 09.2986. Uvedené kvóty by sa preto mali uzavrieť s účinnosťou od 1. januára 2013 a zodpovedajúce výrobky by sa mali vypustiť z prílohy k nariadeniu (EÚ) č. 7/2010. (5) Vzhľadom na mnohé zmeny, ktoré sa majú vykonať, by sa v záujme zreteľnosti mala príloha k nariadeniu (EÚ) č. 7/2010 nahradiť v celom rozsahu. (6) Nariadenie (EÚ) č. 7/2010 by sa preto malo zodpovedajúcim spôsobom zmeniť a doplniť. (7) Keďže colné kvóty majú nadobudnúť účinnosť od 1. januára 2013, toto nariadenie by sa malo uplatňovať od toho istého dátumu a malo by nadobudnúť účinnosť okamžite, PRIJALA TOTO NARIADENIE: Článok 1 Príloha k nariadeniu (EÚ) č. 7/2010 sa nahrádza znením prílohy k tomuto nariadeniu. Článok 2 S účinnosťou od 1. januára 2013 sa do prílohy k nariadeniu (EÚ) č. 7/2010 dopĺňajú nové colné kvóty s poradovými číslami 09.2658, 09.2659, 09.2660 a 09.2661. Článok 3 S účinnosťou od 1. júla 2012 sa v prílohe k nariadeniu (EÚ) č. 7/2010: – objem kvóty pre autonómnu colnú kvótu s poradovým číslom 09.2628 stanovuje na 3 000 000 m², – objem kvóty pre autonómnu colnú kvótu s poradovým číslom 09.2634 stanovuje na 8 000 ton na obdobie do 31. decembra 2012, – objem kvóty pre autonómnu colnú kvótu s poradovým číslom 09.2929 stanovuje na 10 000 ton. Článok 4 S účinnosťou od 31. decembra 2012 sa z prílohy k nariadeniu (EÚ) č. 7/2010 vypúšťajú colné kvóty pre výrobky s poradovými číslami 09.2615, 09.2636, 09.2640, 09.2813 a 09.2986. Článok 5 S účinnosťou od 1. januára 2013 sa v prílohe k nariadeniu (EÚ) č. 7/2010: – objem kvóty pre autonómnu colnú kvótu s poradovým číslom 09.2603 stanovuje na 9 000 ton. Článok 6 Toto nariadenie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od 1. januára 2013 s výnimkou článku 3, ktorý sa uplatňuje od 1. júla 2012. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda PRÍLOHA Poradové číslo || Číselný znak KN || TARIC || Opis || Obdobie kvóty || Objem kvóty || Clo v rámci kvóty (v %) 09.2849 || ex 0710 80 69 || 10 || Huby druhu Auricularia polytricha (nevarené alebo varené v pare alebo vo vode), mrazené, na výrobu pripravených pokrmov (1)(2) || 1. 1. – 31. 12. || 700 ton || 0 % 09.2913 || ex 2401 10 35 ex 2401 10 70 ex 2401 10 95 ex 2401 10 95 ex 2401 10 95 ex 2401 20 35 ex 2401 20 70 ex 2401 20 95 ex 2401 20 95 ex 2401 20 95 || 91 10 11 21 91 91 10 11 21 91 || Prírodný nespracovaný tabak, tiež narezaný do pravidelných rozmerov, s colnou hodnotou najmenej 450 euro na 100 kg netto hmotnosti, na použitie ako krycí list alebo obalový list na výrobu tovaru patriaceho do podpoložky 2402 10 00 (1) || 1. 1. – 31. 12. || 6 000 ton || 0 % 09.2928 || ex 2811 22 00 || 40 || Kremíková výplň vo forme granúl s obsahom oxidu kremičitého 97 % alebo viac || 1. 1. – 31. 12. || 1 700 ton || 0 % 09.2703 || ex 2825 30 00 || 10 || Oxidy a hydroxidy vanádu, určené výlučne na výrobu zliatin (1) || 1. 1. – 31. 12. || 13 000 ton || 0 % 09.2806 || ex 2825 90 40 || 30 || Oxid volfrámový, vrátane modrého oxidu volfrámu (CAS RN 1314-35-8 + 39318-18-8) || 1. 1. – 31. 12. || 12 000 ton || 0 % 09.2929 || 2903 22 00 || || Trichlóretylén (CAS RN 79-01-6) || 1. 1. – 31. 12. || 10 000 ton || 0 % 09.2837 || ex 2903 79 90 || 10 || Brómchlórmetán (CAS RN 74-97-5) || 1. 1. – 31. 12. || 600 ton || 0 % 09.2933 || ex 2903 99 90 || 30 || 1,3-Dichlórbenzén (CAS RN 541-73-1) || 1. 1. – 31. 12. || 2 600 ton || 0 % 09.2950 || ex 2905 59 98 || 10 || 2-Chlóretanol, na výrobu tekutých tioplastov podpoložky 4002 99 90, (CAS RN 107-07-3) (1) || 1. 1. – 31. 12. || 15 000 ton || 0 % 09.2851 || ex 2907 12 00 || 10 || O-Krezol s čistotou nie menšou ako 98,5 % v hmotnosti (CAS RN 95-48-7) || 1. 1. – 31. 12. || 20 000 ton || 0 % 09.2624 || 2912 42 00 || || Etylvanilín (3-etoxy-4-hydroxybenzaldehyd) (CAS RN 121-32-4) || 1. 1. – 31. 12. || 950 ton || 0 % 09.2638 || ex 2915 21 00 || 10 || Kyselina octová s čistotou v hmotnosti 99 % alebo viac (CAS RN 64-19-7) || 1. 1. – 31. 12. || 1 000 000 ton || 0 % 09.2972 || 2915 24 00 || || Acetanhydrid (CAS RN 108-24-7) || 1. 1. – 31. 12. || 20 000 ton || 0 % 09.2769 || ex 2917 13 90 || 10 || Dimetylsebakát (CAS RN 106-79-6) || 1. 1. – 31. 12. || 1 300 ton || 0 % 09.2634 || ex 2917 19 90 || 40 || Kyselina dodekándiová, s čistotou v hmotnosti viac ako 98,5 % (CAS RN 693-23-2) || 1. 1. – 31. 12. || 4 600 ton || 0 % 09.2808 || ex 2918 22 00 || 10 || Kyselina o-acetylsalicylová (CAS RN 50-78-2) || 1. 1. – 31. 12. || 120 ton || 0 % 09.2975 || ex 2918 30 00 || 10 || Benzofenón-3,3’,4,4’-tetrakarboxyldianhydrid (CAS RN 2421-28-5) || 1. 1. – 31. 12. || 1 000 ton || 0 % 09.2632 || ex 2921 22 00 || 10 || Hexametyléndiamín (CAS RN 124-09-4) || 1. 1. – 31. 12. || 40 000 ton || 0 % 09.2602 || ex 2921 51 19 || 10 || o-Fenyléndiamín (CAS RN 95-54-5) || 1. 1. – 31. 12. || 1 800 ton || 0 % 09.2977 || 2926 10 00 || || Akrylonitril (CAS RN 107-13-1) || 1. 1. – 31. 12. || 75 000 ton || 0 % 09.2917 || ex 2930 90 13 || 90 || Cystín (CAS RN 56-89-3) || 1. 1. – 31. 12. || 600 ton || 0 % 09.2603 || ex 2930 90 99 || 79 || Bis(3-trietoxysilylpropyl) tetrasulfid (CAS RN 40372-72-3) || 1. 1. – 31. 12. || 9 000 ton || 0 % 09.2810 || 2932 11 00 || || Tetrahydrofurán (CAS RN 109-99-9) || 1. 1. – 31. 12. || 20 000 ton || 0 % 09.2955 || ex 2932 19 00 || 60 || Flurtamón (ISO) (CAS RN 96525-23-4) || 1. 1. – 31. 12. || 300 ton || 0 % 09.2812 || ex 2932 20 90 || 77 || Hexán-6-olid (CAS RN 502-44-3) || 1. 1. – 31. 12. || 4 000 ton || 0 % 09.2658 || ex 2933 99 80 || 73 || 5-(acetoacetylamino)benzimidazolón (CAS RN 26576-46-5) || 1. 1. – 31. 12. || 200 ton || 0 % 09.2945 || ex 2940 00 00 || 20 || D–Xylóza (CAS RN 58-86-6) || 1. 1. – 31. 12. || 400 ton || 0 % 09.2659 || ex 3802 90 00 || 19 || kremelina, bezvodá sóda, kalcinovaná z taveniny || 1. 1. – 31. 12. || 30 000 ton || 0 % 09.2908 || ex 3804 00 00 || 10 || Lignosulfonát sodný || 1. 1. – 31. 12. || 40 000 ton || 0 % 09.2889 || 3805 10 90 || || Sulfátový terpentín || 1. 1. – 31. 12. || 25 000 ton || 0 % 09.2935 || ex 3806 10 00 || 10 || Kolofónia a živicové kyseliny, získané z čerstvých olejoživíc || 1. 1. – 31. 12. || 280 000 ton || 0 % 09.2814 || ex 3815 90 90 || 76 || Katalyzátor pozostávajúci z oxidu titaničitého a oxidu volfrámového || 1. 1. – 31. 12. || 3 000 ton || 0 % 09.2829 || ex 3824 90 97 || 19 || Pevný extrakt zo zvyškov, nerozpustný v alifatických rozpúšťadlách, získaný počas extrakcie živice z dreva, s nasledovnými charakteristikami: — obsah živicových kyselín nepresahujúci 30 % v hmotnosti, — číslo kyslosti nepresahujúce 110 a — bod topenia 100° C alebo väčší || 1. 1. – 31. 12. || 1 600 ton || 0 % 09.2907 || ex 3824 90 97 || 86 || Zmes rastlinných sterolov, vo forme prášku, obsahujúca v hmotnosti: — 75 % a viac sterolov, — nie viac ako 25 % stanolov, na použitie pri výrobe stanolov/sterolov alebo esterov stanolov/sterolov (1) || 1. 1. – 31. 12. || 2 500 ton || 0 % 09.2644 || ex 3824 90 97 || 96 || Prípravok obsahujúci v hmotnosti: — 55 % alebo viac, ale najviac 78 % dimetyl-glutarátu — 10 % alebo viac, ale najviac 28 % dimetyl-adipátu a — najviac 25 % dimetyl-sukcinátu || 1. 1. – 30. 6. 2013 || 7 500 ton || 0 % 09.2140 || ex 3824 90 97 || 98 || Zmes terciálnych amínov obsahujúca v hmotnosti: — 2,0-4,0 % N,N-dimetyl-1-oktánamínu — najmenej 94 % N,N-dimetyl-1-dekánamínu — najviac 2 % N,N-dimetyl-1-dodekánanímu || 1. 1. – 31. 12. || 4 500 ton || 0 % 09.2660 || ex 3902 30 00 || 96 || Kopolymér propylénu a etylénu s viskozitou taveniny najviac 1700 mPa pri 190 °C podľa metódy ASTM D 3236 || 1. 1. – 31. 12. || 500 ton || 0 % 09.2639 || 3905 30 00 || || Polyvinylalkohol, tiež obsahujúci nehydrolyzované acetátové skupiny || 1. 1. – 31. 12. || 18 000 ton || 0 % 09.2616 || ex 3910 00 00 || 30 || Polydimetylsiloxán so stupňom polymerizácie 2800 monomérnych jednotiek (± 100) || 1. 1. – 31. 12. || 1 300 ton || 0 % 09.2816 || ex 3912 11 00 || 20 || Vločky acetátu celulózy || 1. 1. – 31. 12. || 75 000 ton || 0 % 09.2641 || ex 3913 90 00 || 87 || Nesterilný hyaluronát sodný s: — hmotnostne strednou molekulovou hmotnosťou (Mw) najviac 900 000, — hladinou endotoxínov najviac 0,008 endotoxínových jednotiek (EJ)/mg, — obsahom etanolu najviac 1 % v hmotnosti, — obsahom izopropanolu najviac 0,5 % v hmotnosti || 1. 1. – 31. 12. || 200 kg || 0 % 09.2661 || ex 3920 51 00 || 50 || Platne z polymetylmetakrylátového plastu spĺňajúce normu — EN 4364 (MIL-P-5425E) a DTD5592A alebo — EN 4365 (MIL-P-8184) a DTD5592A. || 1. 1. – 31. 12. || 100 ton || 0 % 09.2645 || ex 3921 14 00 || 20 || Ľahčený blok z regenerovanej celulózy, napustený vodou obsahujúcou chlorid horečnatý a kvartérnu amónnu zlúčeninu, s rozmermi 100 cm (± 10 cm) x 100 cm (± 10 cm) x 40 cm (± 5 cm) || 1. 1. – 31. 12. || 1 300 ton || 0 % 09.2818 || ex 6902 90 00 || 10 || Žiaruvzdorné tehly — s dĺžkou hrany viac ako 300 mm a — s obsahom TiO2 najviac 1 % hmotnosti a — s obsahom Al2O3 najviac 0,4 % hmotnosti a — so zmenou objemu menej ako 9 % pri 1700° C || 1. 1. – 31. 12. || 75 ton || 0 % 09.2628 || ex 7019 52 00 || 10 || Tkaniny zo sklených vlákien potiahnuté plastom, s plošnou hmotnosťou 120 g/m² (± 10 g/m²), druhov používaných na výrobu rolovacích sieťok proti hmyzu s pevnými rámami || 1. 1. – 31. 12. || 3 000 000 m² || 0 % 09.2799 || ex 7202 49 90 || 10 || Ferochróm obsahujúci 1,5 % alebo viac, ale nie viac ako 4 % hmotnosti uhlíka a nie viac ako 70 % hmotnosti chrómu || 1. 1. – 31. 12. || 50 000 ton || 0 % 09.2629 || ex 7616 99 90 || 85 || Teleskopické držadlo z hliníka určené na použitie pri výrobe batožín (1) || 1. 1. – 31. 12. || 800 000 jednotiek || 0 % 09.2763 || ex 8501 40 80 || 30 || Komutátorový elektromotor na striedavý prúd, jednofázový, s výkonom viac ako 750 W, s príkonom viac ako 1 600 W, ale najviac 2 700 W, s vonkajším priemerom viac ako 120 mm (± 0,2 mm), ale najviac 135 mm (± 0,2 mm), s menovitými otáčkami viac ako 30 000 rpm, ale najviac 50 000 rpm, vybavený vzduchovým ventilátorom, na použitie pri výrobe vysávačov (1) || 1. 1. – 31. 12. || 2 000 000 jednotiek || 0 % 09.2642 || ex 8501 40 80 || 40 || Zostava, ktorú tvorí: — jednofázový komutátorový motor na striedavý prúd, s výkonom 480 W alebo viac, ale najviac 1 400 W, s príkonom 900 W alebo viac, ale najviac 1 600 W, s vonkajším priemerom 119,8 mm alebo viac, ale najviac 135,2 mm a s menovitými otáčkami 30 000 rpm alebo viac, ale najviac 50 000 rpm a — vzduchový ventilátor na použitie pri výrobe vysávačov (1) || 1. 1. – 31. 12. || 120 000 jednotiek || 0 % 09.2633 || ex 8504 40 82 || 20 || Elektrický adaptér s výkonom najviac 1 kVA, na použitie pri výrobe prístrojov na epiláciu (1) || 1. 1. – 31. 12. || 4 500 000 jednotiek || 0 % 09.2643 || ex 8504 40 82 || 30 || Napájacie dosky na použitie pri výrobe druhov tovaru patriacich do položky 8521 a 8528 (1) || 1. 1. – 31. 12. || 1 038 000 jednotiek || 0 % 09.2620 || ex 8526 91 20 || 20 || Zostava pre GPS systém s funkciou stanovenia polohy || 1. 1. – 31. 12. || 3 000 000 jednotiek || 0 % 09.2003 || ex 8543 70 90 || 63 || Frekvenčný generátor na kontrolu napätia, pozostávajúci z aktívnych a pasívnych prvkov namontovaných na tlačenom obvode, pod spoločným krytom, s rozmermi najviac 30 mm x 30 mm || 1. 1. – 31. 12. || 1 400 000 jednotiek || 0 % 09.2635 || ex 9001 10 90 || 20 || Optické vlákna určené na výrobu káblov zo sklených vlákien položky 8544 (1) || 1. 1. – 31. 12. || 3 300 000 km || 0 % 09.2631 || ex 9001 90 00 || 80 || Nemontované sklenené šošovky, hranoly a spájané prvky na použitie pri výrobe tovaru s číselnými znakmi KN 9002, 9005, 9013 10 a 9015 (1) || 1. 1. – 31. 12. || 5 000 000 jednotiek || 0 % (1) Na pozastavenia ciel sa vzťahujú články 291 až 300 nariadenia Komisie (EHS) č. 2454/93 (Ú. v. ES L 253, 11.10.1993, s. 1). (2) Toto opatrenie sa však nepovoľuje, ak je spracovanie vykonávané na maloobchodnej úrovni alebo stravovacími podnikmi. " LEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU PRÍJMOV 1. NÁZOV NÁVRHU: Nariadenie Rady, ktorým sa mení a dopĺňa nariadenie (EÚ) č. 7/2010, ktorým sa otvárajú autonómne colné kvóty Únie na niektoré poľnohospodárske a priemyselné výrobky a ustanovuje ich správa 2. ROZPOČTOVÉ RIADKY Kapitola a článok: Kapitola 12 článok 120 Suma zahrnutá do rozpočtu na rok 2012: 19 171 200 000 EUR (rozpočet 2012) Suma zahrnutá do rozpočtu na rok 2013: 18 631 800 000 EUR (návrh rozpočtu na rok 2013) 3. FINANČNÝ VPLYV ¨ Návrh nemá finančný vplyv X Návrh nemá žiadny finančný vplyv na výdavky, ale má finančný vplyv na príjmy. Účinok je nasledovný: (v miliónoch EUR zaokrúhlené na jedno desatinné miesto) Rozpočtový riadok || Príjmy[3] || 12-mesačné obdobie začínajúce od dd/mm/rrrr || [Rok: 2013] Článok 120 || Vplyv na vlastné zdroje || 1/1/2013 || - 0,8 || || 6-mesačné obdobie začínajúce od dd/mm/rrrr || [Rok: 2/2012] Článok 120 || Vplyv na vlastné zdroje || 1/7/2012 || - 0,8 (v miliónoch EUR zaokrúhlené na jedno desatinné miesto) Stav po akcii || [2014 – 2017] Článok 120 || - 0,8 / rok Celková výška nevybraných ciel v roku 2012 v dôsledku uplatňovania autonómnych colných kvót podľa nariadenia (EÚ) č. 7/2010 sa odhaduje na 54,2 milióna EUR. Zmeny a doplnenia (doplnenia a vypustenia) tohto nariadenia spôsobia ročné zvýšenie sumy nevybraných ciel v odhadovanej výške 1 milión EUR. Na základe uvedených skutočností možno vplyv na stratu príjmov vyplývajúcu z tohto nariadenia odhadnúť na 1 milión EUR (hrubá suma zahŕňajúca náklady na výber) x 0,75 = 0,75 milióna EUR ročne za obdobie od 1. 1. 2013 do 31. 12. 2017. Účinok spätného uplatňovania kvót uvedených v článku 2 tohto nariadenia je 1 milión EUR. 4. Opatrenia proti podvodom Kontroly konečného použitia niektorých výrobkov, na ktoré sa toto nariadenie Rady vzťahuje, sa budú vykonávať v súlade s článkami 291 až 300 nariadenia Komisie (EHS) č. 2454/93. [1] Ú. v. EÚ C , , s. . [2] Ú. v. EÚ L 3, 7.1.2010, s. 1. [3] Pokiaľ ide o tradičné vlastné zdroje (poľnohospodárske poplatky, odvody z produkcie cukru, clá), uvedené sumy musia predstavovať čisté sumy, t. j. hrubé sumy po odpočítaní 25 % nákladov na výber.